L 192/16
ET
Euroopa Liidu Teataja
21.7.2022
Artikkel 5 Määratletud taimede liidu territooriumile sissetoomise nõuded 1.
Määratletud taimi võib liidu territooriumile sisse tuua vaid juhul, kui nendega on kaasas fütosanitaarsertifikaat, mille lahtris „Lisadeklaratsioon“ on ametlik kinnitus, mis sisaldab üht järgmistest deklaratsioonidest: a) määratletud taimed on toodetud piirkonnas, mis on määratletud taimekahjustajast vaba ning mille on registreerinud ja mille üle teeb järelevalvet päritolukohaks oleva kolmanda riigi taimekaitseorganisatsioon, kusjuures pealkirja „Päritolukoht“ alla on märgitud piirkonna nimi; b) istutamiseks ettenähtud määratletud taimede puhul: i) taimed on toodetud tootmiskohas, kus viimase kasvuperioodi algusest alates ei ole ametlike kontrollide käigus täheldatud ei määratletud taimekahjustaja ega määratletud siirutaja sümptomeid, ning ii) neist on enne liidu territooriumile sissetoomist võetud proovid ja neid on määratletud taimekahjustaja suhtes analüüsitud ning analüüside põhjal on leitud, et taimed on määratletud taimekahjustajast vabad; c) muude kui istutamiseks ettenähtud määratletud taimede puhul: i) taimed on toodetud tootmiskohas, kus viimase kasvuperioodi algusest alates ei ole ametlike kontrollide käigus täheldatud ei määratletud taimekahjustaja ega määratletud siirutaja sümptomeid; ning ii) neid on enne liidu territooriumile sissetoomist kontrollitud ning neist on määratletud siirutaja või määratletud taimekahjustaja sümptomite esinemise korral võetud proovid ja neid on analüüsitud ning analüüside põhjal on leitud, et taimed on määratletud taimekahjustajast vabad; d) koekultuurist saadud määratletud taimed, mis ei ole pärit määratletud taimekahjustajast vabaks tunnistatud piirkonnast, on toodetud emataimedest, mida on analüüsitud ja mis on tunnistatud määratletud taimekahjustajast vabaks. 2.
Määratletud taimi võib liidu territooriumile tuua üksnes juhul, kui neid käideldakse, pakendatakse ja transporditakse viisil, mis hoiab ära nakatumise määratletud siirutajaga.
Artikkel 6 Jõustumine ja kohaldamine Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse ajavahemikul 1. august 2022 – 31. juuli 2024.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. juuli 2022
Komisjoni nimel president Ursula VON DER LEYEN